**REKONDIČNO-INTEGRAČNÝ POBYT ZPMP v SR**

**PRE DOSPELÝCH ĽUDÍ S MENTÁLNYM POSTIHNUTÍM 2017**

**Kam pôjdeme ?**

Pobyt sa bude konať na strednom Slovensku. Chata Limba, kde budeme ubytovaní, sa nachádza v prostredí Nízkych Tatier v podhorskej obci Bystrá – Tále v okrese Brezno.

**Kedy ?**

Pobyt sa uskutoční **v termíne od** **15. 07. - 21. 07. 2017 (6 nocí).**

**Kto sa môže prihlásiť ?**

Pobytu sa môže zúčastniť osoba s mentálnym postihnutím, ktorá vlastní preukaz ŤZP/S alebo ŤZP a je členom ZPMP. **Členská organizácia, v ktorej je členom, musí mať zaplatený členský príspevok do ZPMP v SR (do 30.4.2017 v Zmysle Stanov ZPMP v SR).**

**Dôležité upozornenie**:  držiteľ preukazu ŤZP nemá nárok na asistenta počas pobytu, preto musí byť do veľkej miery samostatný a nezávislý (sebaobsluha, hygiena, stravovanie, výber oblečenia, samostatný pohyb a pod.). **Pobyt nie je vhodný  pre vozíčkarov, penzión nie je  bezbariérový, ani pre psychiatrických pacientov, lebo sprievodcami/ asistentmi sú dobrovoľníci zväčša študenti vysokých škôl, nie zdravotníci**.

**Koľko to bude stáť ?**

Príspevok účastníkov je pre držiteľov preukazu ŤZP/S a ŤZP: **130 €**
V cene je zahrnuté ubytovanie, plná penzia, materiál na aktivity, program, dohľad.

**Ako sa tam dopravím ?**

Doprava na pobyt je **individuálna. V prípade skupinovej prepravy**  budeme vybraných účastníkov včas informovať..

**Ako sa prihlásiť ?**

Vyplňte a prihlášku potvrdenú predsedom/štatutárom zašlite alebo prineste na adresu: **ZPMP v SR, Štúrova 6, 811 02 Bratislava.** Prihlášky môžete zaslať na email:**bartakova@zpmpvsr.sk****, podpísané a oscanované.**

Prihlášky prijímame do**16.06. 2017.**

Najneskôr do konca júna Vás budeme informovať o účastníkoch, náhradníkoch a detailoch.